b'\n_START_ARTICLE_\nVar\xc5\xa1avska vstaja (1944)\n_START_SECTION_\nPredve\xc4\x8der bitke\n_START_PARAGRAPH_\nVar\xc5\xa1avska vstaja, in pravzaprav vsaka oblika upora na Poljskem, je bila na\xc4\x8drtovana \xc5\xbee veliko poprej. \xc5\xbde od njenih za\xc4\x8detkov je doma\xc4\x8da vojska na\xc4\x8drtovala nacionalni upor proti nem\xc5\xa1kim silam. Za\xc4\x8detni na\xc4\x8drti so bili izdelani s strani poljske vlade v izgnanstvu, ki je \xc5\xbee leta 1942 domnevala, da bo zavezni\xc5\xa1ka invazija na Evropo pripeljala do umikanja precej\xc5\xa1njega dela nem\xc5\xa1kih sil iz vzhodne fronte v obrambo Tretjega rajha. Doma\xc4\x8da vojska naj bi delovala v smeri prepre\xc4\x8ditve premika \xc4\x8det na zahod in s tem omogo\xc4\x8dila Britanskim in Ameri\xc5\xa1kim silam zasedbo Nem\xc4\x8dije s popolno prekinitvijo komunikacijskih poti z ve\xc4\x8dino nem\xc5\xa1ke vojske, ki se je zadr\xc5\xbeevala v Sovjetski zvezi._NEWLINE_Prvotni na\xc4\x8drti Armie Krajowe (doma\xc4\x8de armade) za nacionalno vstajo, imenovano operacija Vihar, ki bi jih povezala skupaj s silami zahodnih Zaveznikov, so se spremenili leta 1943, ko se je zjasnila situacija na vzhodni fronti, in se je izkazalo, da bo Rde\xc4\x8da armada verjetno prej dosegla umik nem\xc5\xa1ke vojske iz Poljske, kot bi to lahko storili Zavezniki. Leta 1943 je postalo jasno, da do zavezni\xc5\xa1ke pomo\xc4\x8di (in posledi\xc4\x8dno zavzetje Evrope) ne bo pri\xc5\xa1lo  pravo\xc4\x8dasno in da bo po vsej verjetnosti Rde\xc4\x8da armada uveljavila predvojne meje (\xc5\xa1e preden bi invazija lahko naredila opazen napredek). Februarja 1943 je general Stefan Rowecki izbolj\xc5\xa1al na\xc4\x8drt. Vstaja naj bi se za\xc4\x8dela in izvedla v treh delih: prvi naj bi bil na vzhodu (z glavnima centroma upora v mestih Lw\xc3\xb3w in Wilno), pred napredovanjem Rde\xc4\x8de armade. Drugi del naj bi vklju\xc4\x8deval oboro\xc5\xbeen boj v pasu med Curzonovo linijo in Vislo, tretji del pa naj bi bil vsenarodni upor skozi celotno Poljsko. _NEWLINE_Var\xc5\xa1ava je bila za center izbrana deloma zaradi svojega polo\xc5\xbeaja predvojne prestolnice in deloma zaradi domneve, da se bo nem\xc5\xa1ka vojska zadr\xc5\xbeala v mestu tako dolgo kot bo le mogo\xc4\x8de, saj je bilo mesto orodje za moralno vzpodbudo, baza za komunikacije, oskrbo in gibanje \xc4\x8det._NEWLINE_Poljska vlada v izgnanstvu je besno napela vse mo\xc4\x8di, da bi dosegla podporo zavezni\xc5\xa1ke prioritete za za\xc4\x8detek bitke. Kakorkoli, zavezni\xc5\xa1ka podpora Poljskemu odporu ni bila visoko uvr\xc5\xa1\xc4\x8dena na prednostnem seznamu operacij. Poljska vlada v Londonu je na SOE ve\xc4\x8dkrat naslovila pro\xc5\xa1njo z vpra\xc5\xa1anjem o zavezni\xc5\xa1ki misiji, ki naj bi bila poslana na Poljsko; kajti od tedaj so bile take misije \xc5\xbee poslane vsem odporni\xc5\xa1kim gibanjem po Evropi, kot npr. v Albanijo, \xc4\x8ce\xc5\xa1koslova\xc5\xa1ko, Francijo, Gr\xc4\x8dijo, Italijo, Norve\xc5\xa1ko ter Jugoslavijo. Poljskim pro\xc5\xa1njam ni bilo ugodeno do decembra 1944._NEWLINE_Za Sovjete je to predstavljalo prej prepreko kot pomo\xc4\x8d. Poljsko-Sovjetski odnosi so se prekinili 25. aprila 1943 kot rezultat pokola v Katinskem gozdu, pa tudi zaradi pogostih nesoglasij med sovjetskimi in poljskimi partizani. Postalo je o\xc4\x8ditno, da napredujo\xc4\x8da Rde\xc4\x8da armada ne bo pri\xc5\xa1la na Poljsko kot osvoboditelj, temve\xc4\x8d bolj, kakor se je izrazil general Stefan Grot-Rowecki, kot "zaveznik na\xc5\xa1ih Zaveznikov"._NEWLINE_26. novembra 1943 je poljska vlada v izgnantvu sprejela odlo\xc4\x8ditev, da bodo sile doma\xc4\x8de armade polagoma pri\xc4\x8dele podtalno sprejemati nadaljnje odlo\xc4\x8ditve, v primeru, da diplomatski odnosi s Sovjetsko zvezo ne bodo urejeni ter strnjeni pred prihodom Sovjetske zveze na Poljsko. Vseeno so poveljniki Armie Krajowe sprejeli druga\xc4\x8dno odlo\xc4\x8ditev in 30. novembra 1943 je bila podana kon\xc4\x8dna odlo\xc4\x8ditev, ki je kasneje postala poznana pod imenom Operacija Vihar.  \xc4\x8ceprav so obstajali dvomi o voja\xc5\xa1ki smiselnosti glavnega upora, so se na\xc4\x8drtovanja zanj vseeno nadaljevala._NEWLINE_Situacija je pri\xc5\xa1la na dan na 13. julij kot Operacija Bagration, v kateri je sovjetska ofenziva prekora\xc4\x8dila staro poljsko mejo. Ob tem dejstvu so bili Poljaki postavljeni pred odlo\xc4\x8ditev: kakorkoli pri\xc4\x8deti z vstajo v \xc5\xbee tako kriti\xc4\x8dni politi\xc4\x8dni situaciji in tvegati te\xc5\xbeave s sovjetsko podporo ali podle\xc4\x8di v uporu in kljubovanju proti sovjetski propagandi, ki je opisovala Armio Krajowo kot kolaborante in neu\xc4\x8dinkovite strahopetce. Glede izvedbe je bilo v na\xc4\x8drtu oboje: biti politi\xc4\x8dna manifestacija vpliva poljske vlade v izgnanstvu kot tudi direktna operacija proti nem\xc5\xa1kim okupatorjem. Obstajal je strah, da bodo Zavezniki ignorirali zakonito vlado, ki je bazirala v Londonu. Bilo je povsem jasno, da naj bi bila Poljska "osvobojena" s strani Rde\xc4\x8de armade in da Sovjetska zveza vlade v izgnanstvu ne priznava. Nujnost te odlo\xc4\x8ditve se je pove\xc4\x8dala, ko je postalo jasno, da bi po kakr\xc5\xa1nemkoli uspe\xc5\xa1nem Poljsko-Sovjetskem sodelovanju pri osvobajanju razli\xc4\x8dnih mest (kot npr. v operaciji Ostra Brama), sovjetske NKVD enote, ki so sledile za njimi, postrelile ali aretirale ve\xc4\x8dino poljskih oficirjev in tiste poljske vojake, ki se ne bi mogli ali ne bi hoteli pridru\xc5\xbeiti sovjetsko kontroliranim silam. \xc5\xa0tab vrhovnega poveljstva domovinske armade je 21. julija odlo\xc4\x8dil, da je Operacija Vihar neizbe\xc5\xbena. Ta na\xc4\x8drt je pomenil tako politi\xc4\x8dno manifestacijo poljske suverenosti kot tudi direktno operacijo proti nem\xc5\xa1kemu okupatorju. Poljska vlada v izgnanstvu je 25. julija (brez vednosti in proti volji poljskega vrhovnega komandanta generala Kazimierza Sosnkowskega  in ) odobrila na\xc4\x8drt za Var\xc5\xa1avsko vstajo v terminu po lokalno dolo\xc4\x8denem \xc4\x8dasu.'